દેશનું રાષ્ટ્રગાન મૂક-બધિર સુધી પહોંચ્યું નહોતું. 15 ઑગસ્ટ, 26મી જાન્યુઆરી સહિત અનેક કાર્યક્રમોમાં રાષ્ટ્રગાન તો ગવાતું હતું, પરંતુ તેમને ખ્યાલ નહોતો રહેતો કે ક્યારે રાષ્ટ્રગાન શરૂ થયું અને ક્યારે ખતમ થઈ ગયું. આ તકલીફ બોલી-સાંભળી ન શકનારા તમામ ભારતીયોની હતી. રાષ્ટ્રગાનને સાંકેતિક ભાષામાં ટ્રાંસલેટ કરવા માટે પણ કેટલીક કાયદાકીય અડચણો હતી. આખરે લાંબી લડાઈ પછી 2001માં તત્કાલીન વડાપ્રધાન અટલબિહારી વાજપેયીની સરકારે જ્ઞાનેન્દ્રની માગને યોગ્ય ગણીને રાષ્ટ્રગાનને સાંકેતિક ભાષામાં ગાવાની મંજૂરી આપી દીધી.